sī́sena klībā́c cháṣpā́ṇi krīṇanti tát tád íti ná vā́ eṣá strī́ ná púmā́n yát klībó néṣṭir ná paśubandháḥ sautrā́maṇī́ti vádantas tád u táthā́ ná kuryā́d ubháyaṃ vaí sautrā́maṇī́ṣṭiś ca paśubandháś ca vyr̥̀ddham u vā́ etán manuṣyèṣu yát klībó yajñamukhá evá té yajñásya vyr̥̀ddhiṃ dadhati yé táthā́ kurvánti somavikrayíṇa evá krīṇīyā́t sómo vaí sautrā́maṇī́ yajñamukhá evá tát somarūpáṃ karoti yajñásya sámṛddhyai